CELEX: 62016TN0632
Language: et
Date: 2016-09-02 00:00:00
Title: Kohtuasi T-632/16: 2. septembril 2016 esitatud hagi – Haeberlen versus ENISA

7.11.2016   
            
            
               ET
            
            
               Euroopa Liidu Teataja
            
            
               C 410/22
            
         2. septembril 2016 esitatud hagi – Haeberlen versus ENISA
   (Kohtuasi T-632/16)
   (2016/C 410/31)
   Kohtumenetluse keel: prantsuse
   
      Pooled
   
   
      Hageja: Thomas Haeberlen (Swisstal, Saksamaa) (esindajad: advokaadid L. Levi ja A. Tymen)
   
      Kostja: Euroopa Liidu Võrgu- ja Infoturbeamet (ENISA)
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         sellest tulenevalt,
   
               —
            
            
               tühistada 21. oktoobri 2015. aasta otsus;
            
         
               —
            
            
               tühistada vajalikus ulatuses 20. mai 2016. aasta otsus, mis on kätte saadud 23. mail 2016 ja millega kaebus rahuldamata jäeti;
            
         
               —
            
            
               mõista hageja kasuks välja hüvitis mittevaralise kahju eest, mis on hinnanguliselt 3 000 eurot;
            
         
               —
            
            
               mõista kostjalt välja kõik kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on õigusvastased Euroopa Parlamendi ja nõukogu 16. aprilli 2014. aasta määrus (EL) nr 422/2014, millega kohandatakse alates 1. juulist 2011 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT 2014, L 129, lk 5), ning Euroopa Parlamendi ja nõukogu 16. aprilli 2014. aasta määrus (EL) nr 423/2014, millega kohandatakse alates 1. juulist 2012 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT 2014, L 129, lk 12) (edaspidi „vaidlustatud määrused“). Täpsemalt, vaidlustatud määruste vastuvõtmisel on rikutud õigusnorme, nimelt on rikutud olulisi vorminõudeid ja põhjendamiskohustust, personalieeskirjade XI lisa artiklit 10 enne Euroopa Parlamendi ja nõukogu 22. oktoobri 2013. aasta määruse (EL, Euratom) nr 1023/2013, millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi (ELT 2013, L 287, lk 15), jõustumist kehtinud redaktsioonis ning personalieeskirjade artikleid 10, 11 ja 65, samuti omandatud õiguste põhimõtet, proportsionaalsuse põhimõtet, õiguspärase ootuse põhimõtet ja sotsiaalse dialoogi pidamise nõudeid.
            
         
               2.
            
            
               Teise väite kohaselt on rikutud hea halduse põhimõtet, põhjendamiskohustust ja hoolsuskohustust.